మహాభారత యుద్ధం గురించి తెలియని భారతీయుడు ఉండరు. మరి ముఖ్యంగా పంచపాండవుల్లో అర్జునుడికి శ్రీకృష్ణుడు చేసిన గీతోపదేశం ప్రతి హిందువు తన దైనిక జీవితంలో పాటిస్తుంటాడు. ఈ గీతోపదేశం అర్జునుడికి చేసిన విధంగానే కౌరవులతో చేయి కలిపిన కర్ణుడికి కూడా శ్రీకృష్ణుడు ధర్మసందేశం చేశాడు. ఈ ఉపదేశం కురుక్షేత్ర యుద్ధం జరగకముందు కర్ణుడు శ్రీకృష్ణుడిని కొన్ని ప్రశ్నలు అడిగాడు. వాటికి శ్రీకృష్ణుడు చెప్పిన సమాధానం ప్రతి ఒక్క మనిషి తన జీవితాన్ని ముందుకు తీసుకెళ్లడానికి చాలా ఉపయోగపడే విధంగా ఉన్నాయి.
కర్ణుడు శ్రీకృష్ణుడిని ఈ విధంగా అడిగాడు..''కృష్ణా.. నా చిన్నతనంలోనే నన్ను కన్నతల్లి వదిలేసింది. ఆమెకు అక్రమసంతానంగా పుట్టడం నేను చేసిన తప్పా..? నాకు చిన్నతనంలో విద్యాభ్యాసం ఇవ్వడానికి గురువులు ద్రోణాచార్యులు నిరాకరించారు. అందుకు కారణం నేను క్షత్రియుడిని కాదని. నాకు విద్యనందించిన పరశురాముడు నేను క్షత్రియుడిని అని నేను నేర్చిన విద్యను మొత్తం మర్చిపోయేలా శపించాడు. నేను అనుకోకుండా విసిరిన బాణం వెళ్లి ఓ గోవుకు తగలడంతో అది మరణించింది. దీంతో ఆ గోవు యజమాని నన్ను శపించాడు. ద్రౌపది స్వయంవరంలోనూ నన్ను అవహేలన చేశారు. చివరికి కుంతీ మాత కూడా తన పుత్రులను కాపాడుకునేందుకే నా తల్లి అనే సత్యాన్ని చెప్పింది. దుర్యోధనుడు చూపించిన ఉదారతతోనే నేను ఈ రోజు ఇలా ఉన్నాను. మరి నేను అతడి కోసం యుద్ధం చేయడంలో తప్పేముంది..?'' అని కర్ణుడు తన ధర్మసందేహాన్ని శ్రీకృష్ణుడి ముందుంచాడు.
అంతర్యామి అయిన శ్రీకృష్ణుడు కర్ణుడి ప్రశ్నలకు ఈ విధంగా సమాధానమిచ్చాడు..'' హే కర్ణ.. నేను ఒక కారాగారంలో జన్మించాను. నా పుట్టుకకు ముందే నా చావు నా మామ రూపంలో ఎదురుచూసింది. పుట్టిన వెంటనే నేను తల్లిదండ్రులకు దూరమయ్యాను. నీవు ఆయుధాలు, గుర్రపు స్వారీల మధ్యన పెరిగావు. కానీ నేను గోవులు, గొర్రెలు నడుమ పెరిగాను. ఊహ తెలియకముందే నాపైన హత్యాయత్నాలు జరిగాయి. నా వల్లే నా చుట్టూ ఉన్న ప్రజలకు అపాయం జరిగిందని నన్ను దూషించేవారు. నీ శౌర్యం గురించి తోటి విద్యార్ధులతో పాటు నీ గురువులు సైతం మెచ్చుకున్నారు. కానీ నాకు ఎలాంటి విద్యాభోదన లేదు. నీకు నచ్చిన అమ్మాయినే నీవు మనువాడావు. కానీ నేను ఇష్టపడిన అమ్మాయిని(రాధా) వదులుకొని నన్ను కోరుకున్న వారిని, నేను కాపాడిన వారిని వివాహమాడాను. జరాసంధుడి బారినుండి నా ప్రజలను కాపాడేందుకు వారిని ఉన్న చోటునుండి తరలించాను. కానీ వారు నన్ను ఓ పిరికివాడని దూషించారు. దుర్యోధనుడు యుద్ధం గెలిస్తే నీకు గుర్తింపు లభిస్తుంది. కానీ ధర్మరాజు గెలిస్తే ఈ యుద్ధానికి కారణం నేనే అని శాపనార్ధాలు పెడతారు. జీవితంలో ఒక్కటి గుర్తించుకో కర్ణ.. ప్రతి ఒక్కరి జీవితంలో చాలా అవరోధాలు ఉంటాయి.. వాటిని దాటి వెళ్లేవారికే జీవించే హక్కు ఉంటుంది!''
mahabharata yuddham gurinchi teliyani bhaarateeyudu undaru. mari mukhyamgaa panchapandavullo arjunudiki srikrishnudu chesina geethopadesam prati hinduvu tana dainika jeevitamlo paatistuntaadu. ee geethopadesam arjunudiki chesina vidhamgaane kouravulatho cheyi kalipina karnudiki kuudaa srikrishnudu dharmasandesam cheshaadu. ee upadesam kurukshetra yuddham jaragakamundu karnudu srikrushnudini konni prasnalu adigaadu. vaatiki srikrishnudu cheppina samadhanam prati okka manishi tana jeevitaanni munduku teesukelladaaniki chala upayogapade vidhamgaa unnaayi.
karnudu srikrushnudini ee vidhamgaa adigaadu..''krishna.. naa chinnatanamlone nannu kannatalli vadilesindi. aameku akramasantaanamgaa puttadam nenu chesina tappa..? naaku chinnatanamlo vidyaabhyaasam ivvadaaniki guruvulu dronaachaaryulu niraakarinchaaru. anduku kaaranam nenu kshatriyudini kaadani. naaku vidyanandinchina parasuraamudu nenu kshatriyudini ani nenu nerchina vidyanu mottam marchipoyela sapinchaadu. nenu anukokunda visirina baanam velli oo govuku tagaladamtho adhi maraninchindi. deentho aa govu yajamani nannu sapinchaadu. droupadi swayamvaramloonuu nannu avahelana chesaru. chivariki kuntee maata kuudaa tana putrulanu kapadukunenduke naa talli ane satyaanni cheppindi. duryodhanudu chuupinchina udaaratatoonee nenu ee roju ilaa unnaanu. mari nenu atadi kosam yuddham cheyadamlo tappemundi..?'' ani karnudu tana dharmasandehanni srikrishnudi mundunchaadu.
antaryaami ayina srikrishnudu karnudi prasnalaku ee vidhamgaa samadhanamichadu..'' hee karna.. nenu oka kaaraagaaramlo janminchaanu. naa puttukaku munde naa chaavu naa maama roopamlo eduruchusindi. puttina ventane nenu tallidandrulaku dooramayyaanu. neevu aayudhaalu, gurrapu swaarila madhyana perigavu. cony nenu govulu, gorrelu naduma perigaanu. ooha teliyakamunde naapaina hatyaayatnaalu jarigai. naa valle naa chuttu unna prajalaku apayam jarigindani nannu dooshinchevaaru. nee shouryam gurinchi thoti vidyaardhulatho paatu nee guruvulu saitam mechukunnaru. cony naaku elanti vidyaabhodana ledu. neeku nachina ammayine neevu manuvaadaavu. cony nenu ishtapadina ammayini(radha) vadulukoni nannu korukunna vaarini, nenu kaapaadina vaarini vivaahamaadaanu. jarasandhudi barinundi naa prajalanu kaapaadenduku vaarini unna chotunundi taralinchaanu. cony vaaru nannu oo pirikivaadani dooshinchaaru. duryodhanudu yuddham geliste neeku gurtimpu labhistundi. cony dharmaraju geliste ee yuddhaaniki kaaranam nene ani saapanaardhaalu pedataaru. jeevitamlo okkati gurtinchuko karna.. prati okkari jeevitamlo chala avarodhaalu untaayi.. vaatini daati vellevaarike jeevinche hakku untundi!''